**ZAKLADATEĽSKÁ ZMLUVA**

 **záujmového združenia právnických osôb**

uzatvorená podľa § 20f a nasl. zákona č. 470/1964 Zb. Občiansky zákonník (ďalej len „**Občiansky zákonník**“) medzi:

* + - 1. **Americká obchodná komora v Slovenskej republike**

Hodžovo námestie 568/2

81625 Bratislava - Staré Mesto

IČO: 30815690

zastúpená: Ing. Gabriel Galgoci, prezident

* + - 1. **IT asociácia Slovenska**

Cukrová 2272/14

81339 Bratislava - Staré Mesto

IČO: 31801412

zastúpená: Ing. Mário Lelovský, 1. viceprezident

* + - 1. **Slovenská technická univerzita v Bratislave**

Vazovova 5

812 43 Bratislava - Staré Mesto

IČO: 00397 687

zastúpená: prof. Ing. [Miroslav Fikar](https://www.stuba.sk/sk/stu/akademicke-a-samospravne-organy/vedenie-stu/rektor-fikar.html?page_id=12668), DrSc. rektor

(ďalej len „**Zakladatelia**“)

**Článok I**

**Názov združenia**

Názov združenia je Centrum pre umelú inteligenciu.

**Článok II**

**Sídlo združenia**

Sídlo združenia je Ilkovičova 2, 842 16 Bratislava – Karlova Ves.

**Článok III**

**Predmet činnosti združenia**

Zakladatelia zakladajú záujmové združenie právnických osôb za účelom a s predmetom činnosti:

1. prispievať k definovaniu potrieb pre rozvoj umelej inteligencie v podmienkach Slovenskej republiky v jednotlivých sektoroch kontinuálnym monitorovaním a analyzovaním súčasného stavu v oblasti umelej inteligencie,
2. prinášať úžitok spoločnosti pomenúvaním problémov a ponúkaním riešení získaných vedeckým výskumom vo vybraných oblastiach umelej inteligencie smerovaný do oblastí základného výskumu ako aj do oblastí s potenciálnym transferom poznatkov do praxe,
3. prispievať k formovaniu pozície Slovenskej republiky v jednotlivých oblastiach umelej inteligencie pre všetky skupiny ľudí a aj pre rôzne profesie,
4. prispievať k posilňovaniu vzdelávania v oblasti umelej inteligencie pre všetky skupiny ľudí a aj pre rôzne profesie,
5. prispievať k rozvoju talentu v oblasti umelej inteligencie, ale aj širšie v oblasti informatiky, informačných a komunikačných technológií,
6. tlmočiť verejnosti a zainteresovaným subjektom prínosy a riziká, ktoré prináša pokrok v oblasti umelej inteligencie,
7. organizovať odborné diskusie, konferencie a iné platformy s odborným zameraním na oblasť umelej inteligencie,
8. posilňovať spoluprácu, podporovať transfer poznatkov v oblasti umelej inteligencie členom a prípadne iným zainteresovaným subjektom,
9. podporovať multidisciplinárnu povahu výskumu a vývoja v oblasti umelej inteligencie
10. prepojovať zainteresované subjekty z akademického a priemyselného sektora zamerané na umelú inteligenciu s možnou participáciou štátneho sektora, neziskového sektora a samospráv najmä formou siete kontaktov a spoločných projektov.

**Článok IV**

**Stanovy**

Zakladatelia v deň podpísania tejto zmluvy prijali stanovy združenia, ktoré tvoria prílohu tejto zmluvy a bližšie upravujú vzťahy súvisiace so združením.

**Článok V**

**Štatutárni zástupcovia**

1. V mene združenia sú oprávnení konať štatutárni zástupcovia, ktorými sú predseda správnej rady, podpredseda správnej rady a výkonný riaditeľ. Prvými štatutárnymi zástupcami sú:
2. predseda správnej rady: prof. Ing. Mária Bieliková, PhD., trvalo bytom [\*], rodné číslo [\*],
3. podpredseda správnej rady: Ing. Mário Lelovský, trvalo bytom [\*], rodné číslo [\*] a
4. výkonný riaditeľ: Ing. Zdenka Lenártová, PhD., trvalo bytom [\*], rodné číslo [\*].
5. Každý zo štatutárnych zástupcov je oprávnený konať samostatne.
6. Návrh na zápis tohto združenia do registra záujmových združení právnických osôb vedeného príslušným okresným úradom v sídle kraja je oprávnený podať výkonný riaditeľ, Ing. Zdenka Lenártová, ktorá je zároveň oprávnená uskutočniť aj ďalšie právne úkony spojené s registráciou tohto združenia.

**Článok VI**

**Spoločné ustanovenia**

1. Vzťahy medzi Zakladateľmi, ktoré nie sú upravené touto zmluvou sa riadia Občianskym zákonníkom a ďalšími všeobecne záväznými právnymi predpismi platnými na území Slovenskej republiky a stanovami.
2. Zmluva je vyhotovená v 5 rovnopisoch, z ktorých každý Zakladateľ dostane 1 vyhotovenie a 2 vyhotovenia budú predložené ako príloha k návrhu na registráciu združenia.
3. Zakladatelia týmto vyhlasujú, že si túto zmluvu prečítali, jej obsahu porozumeli a na dôkaz súhlasu ju podpisujú. Táto zmluva vyjadruje skutočnú, slobodnú a neomylnú vôľu Zakladateľov, ktorí ju neuzatvárajú v tiesni alebo za nápadne nevýhodných podmienok.

V Bratislave, dňa [•].[•].2019

**Zakladatelia:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Americká obchodná komora v Slovenskej republike**Ing. Gabriel Galgoci, prezident | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**IT asociácia Slovenska**Ing. Mário Lelovský, 1. viceprezident |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Slovenská technická univerzita v Bratislave**prof. Ing. [Miroslav Fikar](https://www.stuba.sk/sk/stu/akademicke-a-samospravne-organy/vedenie-stu/rektor-fikar.html?page_id=12668), DrSc. rektor |